Diari Oficial de la Generalitat Valenciana


Sumari del DOGV 9403, del 11-08-2022 (2022/7531)

RESOLUCIÓ de 28 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, de concessió conjunta de les ajudes destinades a les Agrupacions de Defensa Sanitària Ramadera de la Comunitat Valenciana per a l'exercici 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9403

Data del DOGV
:   11-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7531


Data del document
:   28-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 28 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, de concessió conjunta de les ajudes destinades a les Agrupacions de Defensa Sanitària Ramadera de la Comunitat Valenciana per a l'exercici 2022. [2022/7531]  
L'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes destinades a les agrupacions de defensa sanitària ramaderes de la Comunitat Valenciana (DOGV 7687, 29.12.2015); aquesta norma ha sigut modificada al seu torn per l'Ordre 4/2017, de 31 de gener (DOGV 7975, 08.02.2017).  
Els articles 2, 3 i 5 de l'Ordre, estableixen els beneficiaris, requisits i actuacions objecte de subvenció, així com la seua quantia.  
La convocatòria de l'ajuda per a l'exercici 2022 es va realitzar mitjançant Resolució de 28 de desembre de 2021, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9251, 07.01.2022) amb una dotació pressupostària de 560.000 - que es correspon amb el 70 % de l'import de la línia pressupostària de l'any 2022, posteriorment es va publicar la Resolució de 24 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de crèdit disponible per a la concessió de subvencions de la convocatòria de les ajudes a les agrupacions de defensa sanitària ramaderes per a l'exercici 2022 amb càrrec a l'aplicació pressupostària 92.83.47.5410 línia S 3082000 del capítol IV, del Programa 714.80 Agricultura i Ramaderia; i queda un total de 797.526,90 ?. distribuïts de la següent forma:  
- 750.000,00 - per a les actuacions descrites en el pla anual zoosanitari vigent en el 2022  
€ 47.526,90 - per a les actuacions descrites en l'annex I de l'Ordre 10/2015, de 18 de desembre.  
Si una vegada realitzat el repartiment, els diners de les partides corresponents a alguns dels punts anteriors no s'esgotara, s'incorporaria a la resta de l'altre apartat.  
Instruïts els procediments de concessió de les ajudes en les respectives direccions territorials, tal com disposa l'article 8 de l'ordre,  
  
Vista la proposta de l'òrgan col·legiat, han sigut emesos els llistats que a continuació s'adjunten:  
De conformitat amb els articles 2 al 9 de la citada ordre que estableixen els beneficiaris, requisits i actuacions objecte de subvenció, així com la seua quantia, límits pressupostaris i procediment de concessió.  
  
Vista la proposta de l'òrgan col·legiat conforme estableix l'article 8 de l'Ordre 10/2015, de 18 de desembre, resolc:  
  
Primer  
Concedir l'ajuda als 75 sol·licitants que compleixen els requisits exigits per la normativa, relacionats en l'annex 2. Llistat d'expedients aprovats. Ajudes ADSG 2022, amb els imports detallats en aquest annex.  
L'import global final aprovat i proposat per a la concessió d'aquestes ajudes ascendeix a:  
  
- Per execució del Programa anual zoosanitari (PAZ) del 1888 115.323,26 -  
- Per execució de programes de l'annex I de l'Ordre 10/2015 5.310,00 -  
- Per compra de vacuna IBR 0,00 -  
Import total 684.616,26 -  
  
  
Atés que aquests imports no esgoten la dotació pressupostària assignada a aquestes ajudes d'acord amb l'apartat tercer de la Resolució de 25 de febrer de 2021 per la qual es convoquen aquestes ajudes, no es fa necessari aplicar prorrateig tal com estableix l'article 9 de l'Ordre 10/2015.  
  
Segon  
La justificació de les despeses efectuades, així com de les activitats objecte de la subvenció es realitzarà mitjançant la presentació del compte justificatiu, que inclourà la següent documentació:  
- Memòria d'actuació justificativa diferenciant per programes les activitats realitzades en l'ADS, en la qual s'acredite el compliment de l'execució del programa sanitari en totes les explotacions integrants de l'agrupació, signada pel veterinari responsable i amb el vistiplau del president de l'agrupació.  
- Memòria econòmica que inclourà com a mínim:  
· Còpia compulsada de les factures justificatives de les despeses de direcció i execució del programa o programes sanitaris per part del veterinari encarregat de la direcció tècnica de l'ADSG, o altres veterinaris que participen en la realització del programa o de les vacunes o biocides adquirits per l'agrupació i els justificants bancaris acreditatius del pagament d'aquestes.  
· Detall d'altres ingressos o subvencions que hagueren finançat l'activitat subvencionada amb indicació de l'import i la seua procedència.  
La data límit per a presentar aquesta documentació serà el 15 d'octubre de 2022, conforme a l'article 10 de l'Ordre 10/2015, de 18 de desembre.  
Aquesta ajuda ha sigut comunicada a la Comissió Europea, la qual li ha assignat el número d'identificació d'ajuda estatal SA 40514 (2014/XA).  
  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant del mateix òrgan que l'ha dictada, en el termini d'un mes a comptar des de l'endemà del dia en què tinga lloc la notificació, de conformitat amb el que s'estableix en l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament el recurs contenciós administratiu, en el termini de dos mesos a partir de l'endemà del dia de la notificació, davant del jutjat contenciós administratiu de la capital de província en la qual el demandant tinga el seu domicili, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze una altra via que es considere oportuna.  
  
València, 28 de juliol de 2022.- El director general d'Agricultura, Ramaderia i Pesca (O 10/2015 de 18 de desembre, DOGV 7687): Antonio Quintana Martínez.